stanford-oval/wikipedia huggingface dataset:
พ.ศ. 2411
เหตุการณ์ > ตุลาคม-มีนาคม

1 ตุลาคม - พระบาทสมเด็จพระจอมเกล้าเจ้าอยู่หัวเสด็จสวรรคต พระบรมวงศานุวงศ์และข้าราชการชั้นผู้ใหญ่ กราบบังคมทูลเชิญสมเด็จเจ้าฟ้าชายจุฬาลงกรณ์ กรมขุนพินิตประชานาถ ขึ้นเถลิงถวัลยราชสมบัติ
3 ตุลาคม - ไทยและอิตาลีลงนามสนธิสัญญาฉบับแรก คือ สนธิสัญญาว่าด้วยมิตรภาพ การพาณิชย์ และการเดินเรือ ถือเป็นจุดเริ่มต้นของความสัมพันธ์ไทยและอิตาลี
10 ตุลาคม - คิวบาประกาศเอกราชจากสเปน
11 พฤศจิกายน - พระราชพิธีบรมราชาภิเษก พระบาทสมเด็จพระจุลจอมเกล้าเจ้าอยู่หัว
25 พฤศจิกายน - บวรราชาภิเษกกรมพระราชวังบวรวิไชยชาญขึ้นเป็นวังหน้าในสมัยรัชกาลที่ 5
เหตุการณ์ > ปรากฏการณ์ทางดาราศาสตร์

18 สิงหาคม - สุริยุปราคาเต็มดวง (เอเชียใต้ มหาสมุทรอินเดีย และเอเชียตะวันออกเฉียงใต้) มองเห็นได้ที่บ้านหว้ากอ จังหวัดประจวบคีรีขันธ์ พระบาทสมเด็จพระจอมเกล้าเจ้าอยู่หัว เสด็จพระราชดำเนินไปทอดพระเนตรพร้อมพระราชอาคันตุกะจากต่างประเทศ จนทรงได้รับเชื้อมาลาเรียเป็นเหตุให้เสด็จสวรรคตในวันที่ 1 ตุลาคม สุริยุปราคาครั้งนี้นำไปสู่การค้นพบฮีเลียม
วันเกิด

28 มีนาคม - แมกซิม กอร์กี นักเขียนชาวรัสเซีย (ถึงแก่กรรม 18 มิถุนายน พ.ศ. 2479)
18 พฤษภาคม - จักรพรรดินิโคลัสที่ 2 แห่งรัสเซีย (สวรรคต 17 กรกฎาคม พ.ศ. 2461)
6 มิถุนายน - โรเบิร์ต ฟัลคอน สกอตต์ นักสำรวจชาวอังกฤษ (ถึงแก่กรรม 29 มีนาคม พ.ศ. 2455)
24 กรกฎาคม - พระเจ้าบรมวงศ์เธอ กรมขุนสุพรรณภาควดี พระราชธิดาใน พระบาทสมเด็จพระจุลจอมเกล้าเจ้าอยู่หัว (สิ้นพระชนม์ 26 ตุลาคม พ.ศ. 2447)
12 สิงหาคม - พระเจ้ากอนสตันดีโนสที่ 1 แห่งกรีซ
24 สิงหาคม - พระวรวงศ์เธอ พระองค์เจ้าพร้อมพงษ์อธิราช (สิ้นพระชนม์ 20 กันยายน พ.ศ. 2482)
9 พฤศจิกายน - มารี เดรสส์เลอร์ นักแสดง ดาราตลก ทั้งละครเวทีและภาพยนตร์ชาวแคนาดา-อเมริกัน (ถึงแก่กรรม 28 กรกฎาคม พ.ศ. 2477)
วันถึงแก่กรรม

1 มิถุนายน - เจมส์ บูแคนัน ประธานาธิบดีคนที่ 15 ของสหรัฐอเมริกา (เกิด 23 เมษายน พ.ศ. 2334)
11 มิถุนายน - เจมส์ บรุค ทูตชาวอังกฤษ (เกิด 29 เมษายน พ.ศ. 2346)
30 พฤษภาคม  - โอคิตะ โซจิ หัวหน้าหน่วยที่ 1 ของกลุ่มชินเซ็นกุมิ (เกิด 1 มิถุนายน ค.ศ. 1842 , 1844)
1 ตุลาคม - พระบาทสมเด็จพระจอมเกล้าเจ้าอยู่หัว (พระราชสมภพ 18 ตุลาคม พ.ศ. 2347)
8 มีนาคม (ค.ศ. 1869) - เอกเตอร์ แบร์ลิออส คีตกวีชาวฝรั่งเศส (เกิด 11 ธันวาคม พ.ศ. 2346)
จักรพรรดิเมจิ
พระบาทสมเด็จพระจอมเกล้าเจ้าอยู่หัว ทรงฉายภาพร่วมกับเจ้าเมืองสิงคโปร์และแขกต่างประเทศ
พระไพศาล วิสาโล

| พระอธิการไพศาล วิสาโล (ไพศาล วิสาโล) |
| --- | --- |

ส่วนบุคคล
เกิด: 10 พฤษภาคม พ.ศ. 2500 (67 ปี)
นิกาย: มหานิกาย
ตำแหน่งชั้นสูง
ที่อยู่: วัดป่าสุคะโต จังหวัดชัยภูมิ
อุปสมบท: 5 กุมภาพันธ์ พ.ศ. 2526
ตำแหน่ง: เจ้าอาวาสวัดป่าสุคะโต
พระอธิการไพศาล วิสาโล (วงศ์วรวิสิทธิ์)  เป็นพระนักเผยแผ่ที่เป็นที่รู้จักดีรูปหนึ่งของเมืองไทยในปัจจุบัน ท่านเกิดเมื่อ พ.ศ. 2500 บรรพชาและอุปสมบทเป็นพระ เมื่อ พ.ศ. 2526 ปัจจุบันพระไพศาลเป็นเจ้าอาวาสวัดป่าสุคะโต อำเภอแก้งคร้อ จังหวัดชัยภูมิ
พระไพศาล เป็นพระนักวิชาการ นักคิดนักเขียนในบวรพระพุทธศาสนารุ่นใหม่ เป็นนักปฏิบัติธรรม และนักบรรยายธรรมที่ผลิตผลงานออกมาในรูปสื่อโทรทัศน์ และหนังสือออกมาอย่างสม่ำเสมอในยุคปัจจุบัน ท่านยังเป็นผู้ริเริ่มในการเตรียมตัวทางจิตวิญญาณก่อนตาย เพื่อให้ผู้ตายจากไปอย่างสงบ มีผลงานเผยแพร่ในสื่อหลายรูปแบบ
ประวัติ

พระอธิการไพศาล วิสาโล นามเดิม ไพศาล วงศ์วรวิสิทธิ์ เป็นบุตรคนที่ ๔ ของนายก๊กกี๊ และนางกิมวา แซ่อุ่ย เกิดเมื่อวันที่ ๑๐ พฤษภาคม ๒๕๐๐ ตรงกับวันศุกร์ ขึ้น ๑๒ ค่ำ เดือน ๖ ปีระกา ที่โรงพยาบาลหัวเฉียว ภูมิลำเนา คลองมหานาค อำเภอป้อมปราบ กรุงเทพมหานคร
พ.ศ. ๒๕๐๔-๒๕๐๕ การศึกษาระดับก่อนวัยเรียนที่โรงเรียนสตรีจุลนาค
พ.ศ. ๒๕๐๖-๒๕๑๗ การศึกษาระดับประถม และมัธยมศึกษา แผนกศิลปะ โรงเรียนอัสสัมชัญ
พ.ศ. ๒๕๑๘-๒๕๒๓ การศึกษาระดับอุดมศึกษา มหาวิทยาลัยธรรมศาสตร์ คณะศิลปศาสตร์ สาขาวิชาประวัติศาสตร์
ระหว่างเรียนที่ธรรมศาสตร์ เคยเป็นสาราณียกรปาจารยสาร และเป็นเจ้าหน้าที่กลุ่มประสานงานศาสนาเพื่อสังคมตั้งแต่ปี ๒๕๑๙ จนถึงปี ๒๕๒๖ โดยมีบทบาทร่วมในแนวทางอหิงสาต่อเหตุการณ์ ๖ ตุลาคม ๒๕๑๙ จนเป็นเหตุให้ถูกล้อมปราบภายในมหาวิทยาลัยธรรมศาสตร์ และถูกคุมขังในเรือนจำเป็นเวลา ๓ วัน
อุปสมบทเมื่อวันที่ ๕ กุมภาพันธ์ ๒๕๒๖ ณ วัดทองนพคุณ กรุงเทพมหานคร เรียนกรรมฐานจากหลวงพ่อเทียน จิตฺตสุโภ วัดสนามใน ก่อนไปจำพรรษาแรก ณ วัดป่าสุคะโต อำเภอแก้งคร้อ จังหวัดชัยภูมิ โดยศึกษาธรรมกับหลวงพ่อคำเขียน สุวณฺโณ จนกระทั่งหลวงพ่อคำเขียนมรณภาพเมื่อปี ๒๕๕๗
ปัจจุบันเป็นเจ้าอาวาสวัดป่าสุคะโต ซึ่งมีแนวปฏิบัติเจริญสติแบบเคลื่อนไหว แบบหลวงพ่อเทียน จิตสุโภ  ส่วนใหญ่ท่านพำนักอยู่ที่วัดป่ามหาวัน อำเภอภูเขียว จังหวัดชัยภูมิ โดยจำพรรษาสลับระหว่างวัดป่าสุคะโต กับวัดป่ามหาวัน
งานหนังสือ

งานเขียน พ.ศ. ๒๕๑๘ - ๒๕๕๕ จำนวน ๑๕๒ เล่ม
งานเขียนร่วม  พ.ศ. ๒๕๓๐ - ๒๕๕๔ จำนวน ๒๔ เล่ม
งานแปล พ.ศ. ๒๕๔๔ - ๒๕๕๐ จำนวน ๕ เล่ม
งานแปลร่วม พ.ศ. ๒๕๑๘ - ๒๕๓๕ จำนวน ๔ เล่ม
งานบรรณาธิกรณ์ พ.ศ. ๒๕๒๙ - ๒๕๔๙ จำนวน ๕ เล่ม
งานบรรณาธิกรณ์ร่วม พ.ศ. ๒๕๒๑ จำนวน ๒ เล่ม
งานศึกษา งานวิชาการและงานวิจัย

พ.ศ. ๒๕๒๗ 	ปาฐกถาโกมลคีมทอง เรื่อง “แสวงหารากฐานของชีวิตในโลกแห่งกิจกรรม”
พ.ศ. ๒๕๓๗ 	งานวิจัยเรื่อง “ประวัติศาสตร์การบริโภคสุราในประเทศไทย” สนับสนุนโดย มูลนิธิสาธารณสุขแห่งชาติ
พ.ศ. ๒๕๓๗    ปาฐกถาปาจารยสาร เรื่อง “ด้วยพลังแห่งปัญญาและความรัก”
พ.ศ. ๒๕๔๖ 	งานวิจัยเรื่อง “พุทธศาสนาในอนาคต : แนวโน้มและทางออกจากวิกฤต”
พ.ศ. ๒๕๔๗  	ปาฐก ๑๔ ตุลา เรื่อง “ทางออกจากกับดักแห่งความรุนแรงในยุคทักษิณ”
พ.ศ. ๒๕๔๖	งานวิจัยเรื่อง “การจัดการความขัดแย้งด้วยสันติวิธีในระบบการแพทย์และสาธารณสุข”
พ.ศ. ๒๕๕๐	ปาฐกถา เรื่อง “ความหวังและปัญหาท้าทายแนวทางสันติวิธีในปัจจุบัน” ในงานมหกรรมสันติวิธี ภาคใต้
พ.ศ. ๒๕๕๑	ปาฐกถานำในการประชุมประจำปีของสมาคมปรัชญาและศาสนาแห่งประเทศไทย ณ มหาวิทยาลัยขอนแก่น เรื่อง “พุทธธรรม ศีลธรรม กับประชาธิปไตย”
พ.ศ. ๒๕๕๕  	ปาฐกถาศาสตราจารย์อดุล วิเชียรเจริญ เรื่อง “ศิลปศาสตร์กับการพัฒนามนุษย์” ในวาระ ๕๐ ปีแห่งการก่อตั้งคณะศิลปศาสตร์ มหาวิทยาลัยธรรมศาสตร์
กิจกรรมและตำแหน่ง

พ.ศ. ๒๕๑๘-๒๕๑๙ 	สาราณียกร วารสารปาจารยสาร
พ.ศ. ๒๕๑๙  		จัดตั้งกลุ่มประสานงานศาสนาเพื่อสังคม (อดีต)
พ.ศ. ๒๕๑๙-๒๕๒๖ 	เจ้าหน้าที่กลุ่มประสานงานศาสนาเพื่อสังคม
พ.ศ. ๒๕๓๐-๒๕๓๑  	อนุกรรมการสถาบันวิจัยและพัฒนา มหาวิทยาลัยขอนแก่น
พ.ศ. ๒๕๓๔		ที่ปรึกษาชมรมเด็กรักนกรักษ์ธรรมชาติ จ.ชัยภูมิ
พ.ศ. ๒๕๓๕  		กรรมการกลุ่มเสขิยธรรม
พ.ศ. ๒๕๓๘-๒๕๕๑  กรรมการสถาบันสันติศึกษา มหาวิทยาลัยขอนแก่น
พ.ศ. ๒๕๓๙		กรรมการมูลนิธิโกมลคีมทอง
พ.ศ. ๒๕๔๐		กรรมการมูลนิธิสุขภาพไทย
พ.ศ. ๒๕๔๒		จัดตั้งเครือข่ายพุทธิกา
พ.ศ. ๒๕๕๒-ปัจจุบัน ที่ปรึกษาโครงการส่งเสริมสุขภาวะทางปัญญา เครือข่ายพุทธิกา
พ.ศ. ๒๕๔๓-๒๕๔๕	วิทยากรโครงการเสริมสร้างทักษะแก่ผู้ปฏิบัติต่อผู้ชุมนุมด้วยสันติวิธี
พ.ศ. ๒๕๔๓ 	        จัดตั้งและดำเนินโครงการธรรมยาตราลุ่มน้ำลำปะทาว เพื่อฟื้นฟูชีวิตและธรรมชาติบนเทือกเขาภูแลนคา จังหวัดชัยภูมิ
พ.ศ. ๒๕๔๖		กรรมการที่ปรึกษามูลนิธิโรงเรียนรุ่งอรุณ
พ.ศ. ๒๕๔๕		กรรมการที่ปรึกษาโรงเรียนวรรณสว่างจิต
พ.ศ. ๒๕๔๗ 	        วิทยากรหลักและที่ปรึกษา โครงการเผชิญความตายอย่างสงบ  ของเครือข่ายพุทธิกา
พ.ศ. ๒๕๔๗-๒๕๔๙	วิทยากรโครงการการจัดการความขัดแย้งด้วยสันติวิธีในระบบการแพทย์และสาธารณสุข
พ.ศ. ๒๕๔๘-๒๕๔๙	กรรมการอิสระเพื่อความสมานฉันท์แห่งชาติ
พ.ศ. ๒๕๔๘-๒๕๕๒  กรรมการบริหารสำนักงานกองทุนสนับสนุนสร้างเสริมสุขภาพ
พ.ศ. ๒๕๕๐		กรรมการมูลนิธิส่งเสริมสันติวิถี
พ.ศ. ๒๕๔๙-๒๕๕๔	กรรมการสภาสถาบันอาศรมศิลป์
พ.ศ. ๒๕๕๑             กรรมการสถาบันวิจัยและพัฒนา มหาวิทยาลัยขอนแก่น
พ.ศ. ๒๕๕๒             กรรมการที่ปรึกษา International Network of Engaged Buddhists
พ.ศ. ๒๕๕๓-๒๕๕๕	กรรมการปฏิรูป
พ.ศ. ๒๕๕๓                กรรมการที่ปรึกษา Buddhist Peace Fellowship (USA)
ประกาศเกียรติคุณและรางวัล

พ.ศ. ๒๕๑๘	ทุนภูมิพล
พ.ศ. ๒๕๔๓	รางวัลบุคคลดีเด่นด้านสันติภาพ ในวาระครบรอบ ๑๐๐ ปีชาตกาล นายปรีดี พนมยงค์
พ.ศ. ๒๕๔๘ 	รางวัลชูเกียรติ อุทกะพันธุ์  หนังสือดีเด่นสาขาศาสนาและปรัชญาเรื่อง พุทธศาสนาไทยในอนาคต แนวโน้มและทางออกจากวิกฤต
พ.ศ. ๒๕๕๑ 	รางวัลคนดีนำทางแทนคุณแผ่นดิน
พ.ศ. ๒๕๕๒ 	ประกาศเกียรติคุณ ผู้มีคุณูปการต่อกระทรวงสาธารณสุข ด้านการพัฒนาคุณธรรมจริยธรรม
พ.ศ. ๒๕๕๓	รางวัลศรีบูรพา
พ.ศ. ๒๕๕๓	รางวัลเกียรติยศคนค้นฅนอวอร์ด
พ.ศ. ๒๕๕๓    รางวัลนักเขียนอมตะ
พ.ศ. ๒๕๕๓    รางวัลพระธาตุพนมทองคำ มหาวิทยาลัยขอนแก่น
พ.ศ. ๒๕๕๔ 	โล่เกียรติยศ ประเภทศิษย์เก่าดีเด่น มหาวิทยาลัยธรรมศาสตร์
พ.ศ. ๒๕๕๔ 	รางวัลผู้ทำคุณประโยชน์ด้านนันทนาการ ประเภทการอ่าน การเขียน การพูด จากกรมพลศึกษา กระทรวงการท่องเที่ยวและกีฬา
พ.ศ. ๒๕๕๔	เกียรติคุณดำเนินงานดีเด่น ด้านการควบคุมการบริโภคเครื่องดื่มแอลกอฮอล์ กระทรวงสาธารณสุข
พ.ศ. ๒๕๕๔	รางวัลพุทธคุณูปการ ประเภทรัชตเกียรติคุณ
พ.ศ. ๒๕๕๕  	ศิลปศาสตรดุษฎีบัณฑิตกิตติมศักดิ์ สาขาวิชาพุทธศาสนศึกษา				มหาวิทยาลัยธรรมศาสตร์
พ.ศ. ๒๕๕๕	ศิลปศาสตรดุษฎีบัณฑิตกิตติมศักดิ์ สาขาปรัชญาและศาสนา 				มหาวิทยาลัยสงขลานครินทร์
ฟาโรห์เนบคาอูเร เคติ

เนบคาอูเร เคติ เป็นฟาโรห์แห่งอียิปต์โบราณในสมัยช่วงระหว่างกลางที่ 1 จากราชวงศ์ที่เก้าหรือสิบ
รัชสมัย

แทบไม่ทราบข้อมูลเกี่ยวกับเหตุการณ์ในรัชสมัยของพระองค์ เนื่องจากมีความคิดเห็นที่แตกต่างกันของนักวิชาการ และแม้แต่ข้อมูลก็มีน้อยมาก นักไอยคุปต์วิทยาหลายคนจัดให้ฟาโรห์เนบคาอูเร เคติ เป็นฟาโรห์จากราชวงศ์ที่ 9 ซึ่งอาจจะเป็นฟาโรห์ลำดับที่สี่ (เป็นฟาโรห์พระองค์ที่สองที่ใช้พระนาม “เคติ”) และขึ้นครองราชย์หลังจากฟาโรห์เนเฟอร์คาเร ในทางกลับกัน นักวิชาการคนอื่นๆ เช่น เยอร์เกน ฟอน เบ็คเคอราท จัดให้พระองค์เป็นฟาโรห์จากราชวงศ์ที่ 10 ที่ปกครองอียิปต์แทน ซึ่งขึ้นครองราชย์ก่อนหน้ารัชสมัยของฟาโรห์เมริอิบเร เคติ
หลักฐานรับรอง

หลักฐานในการรับรองตัวตนของฟาโรห์เนบคาอูเร เคติ นั้นไม่ยังเพียงพอ เช่นเดียวกันกับฟาโรห์หลายพระองค์ที่ครองราชย์ก่อนหน้าหรือขึ้นปกครองต่อจากพระองค์ ในบันทึกพระนามกษัตริย์แห่งตูริน พระองค์ถูกจัดอย่างคร่าว ๆ ในคอลัมน์ที่ 4 แถวที่ 24 หลักฐานชั้นต้นร่วมสมัยเพียงชิ้นเดียวที่มีคาร์ทูธของพระองค์ คือ ตุ้มน้ำหนักที่ทำจากหินโมราสีแดง ซึ่งฟลินเดอร์ส เพทรี ขุดพบที่เทล เอล-เรตาบาห์ ซึ่งอยู่ริมวาดิ-ทูมิลัตในสามเหลี่ยมปากแม่น้ำไนล์ฝั่งตะวันออก ตุ้มน้ำหนักนี้จัดแสดงอยู่ที่พิพิธภัณฑ์เพทรี (ยูซี 11782)
พระนามของ ฟาโรห์เนบคาอูเร ยังปรากฏอยู่บนบันทึกกระดาษปาปิรัสจากสมัยราชอาณาจักรกลางตอนปลาย (เบอร์ลิน 3023) ซึ่งได้บันทึกเรื่องราวที่เป็นที่รู้จักและโด่งดังเรื่อง The Eloquent Peasant (คำพูดของชาวนาอันไพเราะ) และเป็นไปได้มากว่าที่ ฟาโรห์เนบคาอูเร ที่ชื่นชอบความไพเราะของชาวนามาก คือ ฟาโรห์เนบคาอูเร เคติ อย่างแน่นอน
แหล่งข้อมูลอื่น

Royal Titulary of Nebkaure Khety on Eglyphica.net (search in the Tenth Dynasty).
มะม่วงขี้ไต้

| มะม่วงขี้ไต้ |
| --- | --- |

มะม่วงขี้ไต้หรือมะม่วงเนปาล
สถานะการอนุรักษ์
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Anacardiaceae
สกุล:: Mangifera
สปีชีส์:: M.  sylvatica
ชื่อทวินาม
Mangifera sylvatica Roxb.

มะม่วงขี้ไต้ ชื่อวิทยาศาสตร์: Mangifera sylvatica ภาคเหนือเรียก มะม่วงช้างเหยียบ มะม่วงแป๊บ ภาคใต้เรียก ส้มม่วงกล้วย ชาวกะเหรี่ยง จังหวัดลำปางเรียก โค๊ะแมงซา เป็นพืชในสกุลมะม่วง วงศ์ Anacardiaceae แพร่กระจายพันธุ์ตั้งแต่บังกลาเทศ กัมพูชา จีน อินเดีย พม่า เนปาล ไทย  ชื่อสามัญอื่นๆได้แก่ มะม่วงหิมาลัย (Himalayan Mango) มะม่วงเนปาล (Nepal Mango) หรือ Pickling Mango
มะพูด

| มะพูด |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Clusiaceae
สกุล:: Garcinia
สปีชีส์:: G.  dulcis
ชื่อทวินาม
Garcinia dulcis 

มะพูด (ชื่อวิทยาศาสตร์:  Garcinia dulcis) เป็นไม้ท้องถิ่นในอินโดนีเซียและหมู่เกาะอันดามัน ภาษาอินโดนีเซียเรียกมุนดู ภาษาเขมรเรียกประโฮด ภาคอีสานเรียกมะหูด เป็นไม้ยืนต้นเกิดในป่าดงดิบแล้งและป่าโปร่ง ต้นมีรอยบาดแผลมีน้ำยางสีขาวไหลออกมาแล้วเปลี่ยนเป็นสีเหลือง ใบหนาเป็นมัน ดอกสีเหลืองอมเขียว ผลดิบสีเขียว  ผลแก่สีเหลือง เนื้อสีเหลือง รสอมเปรี้ยวอมหวาน
ผลมะพูดกินเป็นผลไม้มีรสเปรี้ยว หรือใช้ทำน้ำผลไม้ ทำแยม ทางยา ใช้น้ำคั้นจากผลแก้เลือดออกตามไรฟัน ขับเสมหะ รากต้มน้ำดื่มแก้ไข้ ถอนพิษ เปลือกนำไปต้ม กรองเอาแต่น้ำ ใช้ล้างแผล ในชวาและสิงคโปร์ใช้เมล็ดตำละเอียดรักษาอาการบวม ใช้ย้อมสีเสื่อ
มะม่วงกะเลิง

| มะม่วงกะเลิง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Anacardiaceae
สกุล:: Mangifera
สปีชีส์:: M.  laurina
ชื่อทวินาม
Mangifera laurina Blume, 1850

มะม่วงกะเลิงหรือมะม่วงขี้กวาง  ชื่อวิทยาศาสตร์: Mangifera laurina เป็นพืชในวงศ์ Anacardiaceae เป็นไม้ยืนต้น ใบบางคล้ายกระดาษ ดอกช่อออกตามปลายกิ่ง ดอกสีเขียวอมขาวหรือเหลืองอ่อน ก้านดอกยาว ดอกย่อยขนาดเล็ก กลิ่นหอม ผลคล้ายมะม่วงขนาดเล็ก สุกแล้วสีเหลืองอ่อน เนื้อสีเหลือง นุ่มมีเส้นใยมากและฉ่ำน้ำ พบทั่วไปในภาคใต้ของไทยไปจนถึงปาปัวนิวกินี ผลเมื่อสุกเนื้อเหลวเป็นน้ำ รับประทานโดยการเจาะผลแล้วดูด ผลดิบกินกับน้ำปลาหวาน
ฟาโรห์เมริบเร

เซธ เมอร์อิบเร เป็นผู้ปกครองที่ปรากฏหลักฐานเกี่ยวกับพระองค์น้อยมากในช่วงสมัยราชวงศ์ที่สิบสาม
พระองค์อาจจะเป็นฟาโรห์พระองค์ที่ยี่สิบสี่ และทรงครองราชย์ที่เมืองเมมฟิส และสิ้นสุดรัชสมัยเมื่อ 1749 ปีก่อนคริสตกาล หรือประมาณราว 1700 ปีก่อนคริสตกาล ระยะเวลาของการครองราชย์ของพระองค์นั้นยังไม่ทราบแน่ชัด แต่นักไอยคุปต์วิทยา คิม ไรโฮลท์ สันนิษฐานว่าพระองค์จะทรงครองราชย์ในช่วงเวลาสั้น ๆ ซึ่งแน่นอนว่าไม่ถึงสิบปี
หลักฐานยืนยัน

ปรากฏพระนามของพระองค์ในบันทึกพระนามแห่งตูรินในคอลัมน์ที่ 7 แถวที่ 23 (ส่วนการพิจารณาของอลัน การ์ดิเนอร์และเยือร์เกิน ฟอน เบ็คเคอราธจะอยู่ที่คอลัมน์ที่ 6 แถวที่ 23)
ไรโฮลท์ได้เสนอเกี่ยวกับจารึก รหัส JE35256 ซึ่งค้นพบในอไบดอส และปัจจุบันอยู่ในพิพิธภัณฑ์อียิปต์ เดิมทีจารึกไว้ด้วยพระนามประสูติ พระองค์นำหน้า และพระนามฮอรัสของพระองค์ไว้ ซึ่งบันทึกช่วงเวลาไว้ที่ ปีที่สี่แห่งการครองราชย์ แต่ต่อมาจารึกดังกล่าวได้ถูกแย่งชิงโดยฟาโรห์เนเฟอร์โฮเทปที่ 1 ก่อนหน้านี้ นักประวัติศาสตร์ แอนโธนี ลีฮี ได้แย้งว่าจารึกดังกล่าวโปรดให้สร้างขึ้นโดยฟาโรห์เวกาฟ แทนที่จะเป็นพระองค์ ซึ่งเป็นความคิดเห็นที่ดาร์เรล เบเกอร์มีร่วมกัน
ทางตะวันออกเฉียงเหนือของเมืองลักซอร์ที่เมดามุด วิหารแห่งหนึ่งปรากฏซากสิ่งปลูกสร้างและซากสถาปัตยกรรมมากมาย บางส่วนอาจจะถูกโปรดให้สร้างขึ้นโดยพระองค์ แต่ต่อมาถูกแย่งชิงโดยผู้สืบทอดพระราชบัลลังก์ของพระองค์คือ ฟาโรห์โซเบคโฮเทปที่ 3 โดยเฉพาะอย่างยิ่ง ทับหลังจากเมดามุดและปัจจุบันอยู่ในพิพิธภัณฑ์อียิปต์ รหัส JE 44944 ปรากฏตัวสัญลักษณ์ที่เกือบถูกลบออก ซึ่งสอดคล้องกับพระนามประสูติของพระองค์[ต้องการอ้างอิง]
ด้านทฤษฎี

นักไอยคุปต์วิทยา ดาร์เรล เบเกอร์ และคิม ไรโฮลท์ได้กำหนดให้พระองค์ทรงเป็นผู้ปกครองพระองค์ที่ยี่สิบสี่ของราชวงศ์ที่สิบสาม ในขณะที่เยือร์เกิน ฟอน เบ็คเคอราธมองว่าพระองค์เป็นกษัตริย์พระองค์ที่ยี่สิบ อย่างไรก็ตาม ผู้เชี่ยวชาญเหล่านี้เห็นพ้องกันว่า พระองค์อาจจะทรงแย่งชิงพระราชบัลลังก์จากผู้ปกครองก่อนหน้าพระนามว่า ฟาโรห์เซเฮเทปคาเร อินเทฟ
ระยะเวลาของการครองราชย์ของพระองค์หายไปในส่วนที่เสียหายของบันทึกพระนามฯ ยกเว้นในส่วนท้ายที่ปรากฎช่วงเวลา "... [และ] 6 วัน" คิม ไรโฮลท์ได้เสนอว่ารัชสมัยของฟาโรห์อิมิเรสอาว, ฟาโรห์เซเฮเทปคาเร อินเทฟ และพระองค์รวมกันแล้วอยู่ที่สิบปี นอกจากนี้ ในบันทึกปาปิรุสโบลัก หมายเลข 18 ยังเป็นหลักฐานที่เชื่อได้ว่าฟาโรห์อิมิเรสอาว, ฟาโรห์เซเฮเทปคาเร อินเทฟ ทรงครองราชย์รวมนานกว่าห้าปี จึงเหลือเวลาไม่ถึงห้าปีให้กับรัชสมัยของพระองค์
ส่วนเยือร์เกิน ฟอน เบ็คเคอราธเชื่อว่า สามารถระบุพระองค์ได้ว่าทรงเป็นบุคคลเดียวกับผู้ปกครองที่ได้รับการกล่าวถึงในบันทึกลำดับวงศ์ตระกูลของอังค์เอฟเอนเซคเมตจากช่วงราชวงศ์ที่ยี่สิบสองในเวลาต่อมา ผู้ปกครองพระองค์ดังกล่าวทรงพระนามว่า "อาเกน (Aaqen)" แปลว่า ลาอันแข็งแกร่ง และฟอน เบ็คเคอราธยังเสนอว่าคำดังกล่าวนั้นหมายถึงพระองค์ และเดิมมีพระนามคือ "เซธเกน (Sethqen)" ซึ่งมีความหมายว่า เทพเซธ ผู้ทรงแข็งแกร่ง ซึ่งอันที่จริง เนื่องจากเทพเจ้าเซธถูกห้ามในช่วงราชวงศ์ที่ยี่สิบสอง อักษรอียิปต์โบราณรูปสัตว์เซธจึงถูกแทนที่ด้วยอักษรอียิปต์โบราณรูปลา ซึ่งส่งผลให้อ่านเป็น "อาเกน (Aaqen)"
มะม่วงขี้ยา

| มะม่วงขี้ยา |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ชั้น:: Rosids
อันดับ:: Sapindales
วงศ์:: Anacardiaceae
สกุล:: Mangifera
สปีชีส์:: M.  duperreana
Varietas:: siamensis
Trinomial name
Mangifera duperreana siamensis 
มะม่วงขี้ยา  ชื่อวิทยาศาสตร์: Mangifera duperreana var. siamensis อยู่ในวงศ์ Anacardiaceae เป็นไม้ยืนต้น ผลสดมีเนื้อเมล็ดเดียวแข็ง เปลือกหนาและเหนียว ผลกินได้ มีรสเปรี้ยวฝาด
ฟาโรห์เนริคาเร

ฟาโรห์เนริคาเร เป็นฟาโรห์ในราชวงศ์ที่สิบสามแห่งอียิปต์ สมัยช่วงต่อที่สองแห่งอียิปต์ อ้างอิงจากนักไอยคุปต์วิทยานามว่า คิม ไรโฮลท์ (Kim Ryholt) และดาร์เรล เบเกอร์ (Darrell Baker) กล่าวว่าพระองค์เป็นฟาโรห์ในราชวงศ์ที่สิบสามแห่งอียิปต์ ครองราชย์ในช่วงเวลาสั้น ๆ ประมาณ 1796 ปีก่อนคริสตกาล แต่แนวคิดที่แตกต่างออกไปอย่าง จูวเกน วอน เบ็คเกอร์อาท (Jürgen von Beckerath) กล่าวว่าฟาโรห์เนริคาเร เป็นพระกษัตริย์แห่งราชวงศ์ที่สิบสามแห่งอียิปต์ ซึ่งครองราชหลังต่อจากฟาโรห์อินโยเทฟที่ 4
หลักฐานยืนยัน

ฟาโรห์เนริคาเรเป็นที่ทราบในเบื้องต้นจากจารึกหินเพียงชิ้นเดียวที่มีอายุย้อนไปจนถึงปีที่ 1 แห่งรัชสมัยของพระองค์ โดยจารึกดังกล่าวได้รับการตีพิมพ์เผยแพร่ในปี ค.ศ. 1897 แต่ปัจจุบันสูญหายไปแล้ว
นอกจากนี้ ยังพบพระนามของฟาโรห์ซึ่งเป็นไปได้ว่น่าจะเป็นของฟาโรห์เนริคาเรได้ปรากฏบันทึกในบันทึกระดับแม่น้ำไนล์จากเซมนา ซึ่งอยู่ใกล้กับแก่งน้ำตกที่สองของแม่น้ำไนล์ในนิวเบีย บันทึกดังกล่าวได้ลงช่วงเวลาในปีที่หนึ่งแห่งการครองราชย์ของพระองค์ ซึ่งปรากฏพระนามว่า "ดเจฟาคาเร" โดยนักอียิปต์วิทยา เอฟ. ฮินต์เซอ และดับเบิลยู. เอฟ. ไรน์เคอ อย่างไรก็ตาม คิม รีฮอล์ตได้ตั้งข้อสงสัยว่า ผู้ที่ค้นพบบันทึกดังกล่าวได้อ่านพระนามผิดโดยมีสัญลักษณ์ G14 อ่านว่า nry ของการ์ดิเนอร์ ซึ่งเป็นภาพของนกแร้ง ซึ่งเข้าใจผิดว่าเป็นสัญลักษณ์ G42 ที่เป็นภาพของเป็ดและอ่านว่า ḏf3 ดังนั้น คิม รีฮอล์ต และคนอื่นๆ เช่น ดาร์เรล เบเกอร์ จึงอ่านพระนามเป็น "เนริคาเร"
ตำแหน่งตามลำดับเวลาอ้างอิง

รีฮอล์ตได้ชี้ให้เห็นถึงบันทึกระดับแม่น้ำไนล์ที่เป็นทราบ ซึ่งคล้ายกับบันทึกอีกชิ้นที่เขาอ้างว่าเป็นของฟาโรห์เนริคาเรเช่นกัน ทั้งหมดปรากฏขึ้นจนถึงช่วงเวลาตั้งแต่ปลายช่วงราชวงศ์ที่สิบสองจนถึงต้นช่วงราชวงศ์ที่สิบสาม เขาจึงสรุปว่าฟาโรห์เนริคาเรก็ต้องเป็นฟาโรห์จากช่วงเวลานี้เหมือนกัน และเนื่องจากพระนาม "เนริคาเร" ไม่ได้ปรากฏอยู่บนบันทึกพระนามกษัตริย์แห่งตูริน รีฮอล์ตจึงเสนอความเห็นว่า พระนามของพระองค์ได้ถูกกล่าวถึงในส่วนที่เสียหายที่หายไป (swf lacuna) ซึ่งส่งผลกระทบต่อลำดับของฟาโรห์พระองค์ที่สามของราชวงศ์ในบันทึกพระนามดังกล่าว (ในคอลัมน์ 7 บรรทัด 6) โดยส่วนที่หายไปนั้นส่งผลถึงช่องว่างในเอกสารที่คัดลอกบันทึกพระนามแห่งตูรินในสมัยรามเสส สิ่งนี้จะทำให้ฟาโรห์เนริคาเรเป็นฟาโรห์พระองค์ที่สามของราชวงศ์ แม้ว่าส่วที่สูญหายไปนั้นอาจประกอบด้วยฟาโรห์จำนวนสองพระองค์ และฟาโรห์เนริคาเรอาจเป็นผู้ปกครองลำดับที่สี่ โดยขึ้นปกครองหลังฟาโรห์ที่ไม่ทราบพระนาม ระยะเวลาในรัชสมัยของพระองค์ได้ระบุไว้ในบันทึกพระนามแห่งตูรินอยู่ที่ 6 ปี อย่างไรก็ตาม รีฮอล์ตได้แสดงความเห็นที่สิ่งนี้เป็นความจริงสำหรับกษัตริย์ทุกพระองค์ที่ทำเครื่องหมายเป็น wsf และตัวเลขนี้น่าจะถูกบันทึกแทรกโดยผู้เขียนรายพระนามฟาโรห์เพื่อหลีกเลี่ยงช่องว่างตามลำดับเวลา และรีฮอล์ตได้เสนอว่าฟาโรห์เนริคาเรทรงครองราชย์เป็นระยะเสลาเพียง 1 ปี นอกจากนี้ การมีอยู่ของบันทึกระดับแม่น้ำไนล์ ซึ่งระบุถึงปีแรกแห่งรัชสมัยของพระองค์ได้บ่งชี้ว่า พระองค์ทรงขึ้นครองพระราชบัลลังก์เมื่อต้นปีปฏิทินอียิปต์ ก่อนช่วงฤดูน้ำท่วมในระหว่างที่มีการบันทึกบันทึกดังกล่าว
พระนามประสูติ

ในการศึกษาช่วงกลางปี ค.ศ. 1997 ของเขา คิม รีฮอล์ตได้เสนอว่าพระนามประสูติของฟาโรห์เนริคาเร อาจจะเป็น "โซเบค" โดยพระนามนี้ปรากฏอยู่บนตราประทับจำนวนสามดวง ซึ่งสามารถมีอายุย้อนไปถึงในช่วงราชวงศ์ที่สิบสามก่อนหน้ารัชสมัยของฟาโรห์โซเบคโฮเทปที่ 3 เนื่องจากการเสนอพระนามของฟาโรห์ที่เป็นที่ทราบทั้งสองพระองค์ในช่วงเวลาดังกล่าว เขาให้เหตุผลว่าพระนามประสูติดังกล่าวอาจจะมีเพียงฟาโรห์เนริคาเร หรือฟาโรห์เซเคมเรคูทาวี คาบาว เท่านั้นที่ทรงใช้พระนามนี้
มะพอก

| มะพอก |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Chrysobalanaceae
สกุล:: Parinari
สปีชีส์:: P.  anamensis
ชื่อทวินาม
Parinari anamensis Harv.

มะพอก ชื่อวิทยาศาสตร์:  Parinari anamensis เป็นพืชในวงศ์ Chrysobalanaceae เป็นไม้ยืนต้น เปลือกสีน้ำตาลปนเทา ลึกและแตกเป็นรูปสะเก็ด ใบเดี่ยว แผ่นใบด้านบนสีเขียว ด้านล่างมีขนสีขาวนวล ดอกช่อ ออกที่ปลายกิ่ง ผลสดค่อนข้างกลมหรือรูปกระสวย ผิวแข็งและมีตุ่มเล็กๆ สีเทาแกมน้ำตาล เมล็ดแข็ง ในผลมีน้ำมัน คั้นออกมาใช้ประโยชน์ได้ แก่นใช้ต้มน้ำดื่มและอาบรักษาโรคประดง ผสมกับสมุนไพรอื่นเพื่อรักษาโรคหืด เปลือกต้นทำให้ร้อนใช้ประคบแก้ช้ำใน
พระไพโรจน์วุฒาจารย์ (รุ่ง ติสฺสโร)

| พระไพโรจน์วุฒาจารย์ (รุ่ง ติสสโร) |
| --- | --- |
คำนำหน้าชื่อ: พระเดชพระคุณ
ส่วนบุคคล
เกิด: 16 สิงหาคม พ.ศ. 2416 (84 ปี)
มรณภาพ: 27 กันยายน พ.ศ. 2500
ตำแหน่งชั้นสูง
ที่อยู่: วัดท่ากระบือ จังหวัดสมุทรสาคร
อุปสมบท: 5 พฤษภาคม พ.ศ. 2437
พรรษา: 63
ตำแหน่ง: เจ้าอาวาสวัดท่ากระบือ
พระไพโรจน์วุฒาจารย์ หรือ หลวงพ่อรุ่ง (พ.ศ. 2416 — 27 กันยายน พ.ศ. 2500) เป็นพระเกจิอาจารย์ อดีตเจ้าอาวาสวัดท่ากระบือ และอดีตเจ้าคณะอำเภอกระทุ่มแบน หลวงพ่อรุ่งเป็นพระสงฆ์ผู้ปฏิบัติดีปฏิบัติชอบตามพระธรรมคำสอนขององค์สมเด็จพระสัมมาสัมพุทธเจ้า เป็นที่เคารพเลื่อมใสศรัทธาของสาธุชนมากมาย
ประวัติ

พระไพโรจน์วุฒาจารย์ มีนามเดิมว่า รุ่ง พ่วงประพันธ์ เกิดเมื่อวันเสาร์ แรม 8 ค่ำ เดือน 9 ปีระกา ตรงกับวันที่ 16 สิงหาคม พ.ศ. 2416 ที่ตำบลหนองนกไข่ (บ้างว่าตำบลบางยาง) อำเภอกระทุ่มแบน จังหวัดสมุทรสาคร บิดาชื่อ พ่วง มารดาชื่อ กิม นามสกุล พ่วงประพันธ์
ท่านได้บรรพชาเป็นสามเณรเพื่อศึกษาเล่าเรียน และอุปสมบทเมื่อวันที่ 5 พฤษภาคม พ.ศ. 2437 ณ วัดน้อยนพคุณ หลังจากศึกษาพระธรรมวินัยที่วัดน้อยได้ระยะหนึ่ง ท่านได้ออกธุดงค์เพื่อศึกษาวิชาความรู้กับพระเกจิคณาจารย์หลายรูป เช่น หลวงปู่ทอง อายะนะ (หลวงปู่ทอง วัดราชโยธา) , พระครูวิมลคุณากร (หลวงปู่ศุข เกสโร วัดปากคลองมะขามเฒ่า) , หลวงปู่นาค วัดสุนทรสถิตย์ , หลวงพ่อรุณ วัดช้างเผือก , หลวงพ่อไปล่ วัดกำแพง , หลวงพ่อหล่ำ วัดอ่างทอง และหลวงพ่อเว่ง วัดหงษ์อรุณรัศมี เป็นต้น จนกระทั่งท่านได้มาพบวัดท่ากระบือ ซึ่งในขณะนั้นยังเป็นสำนักสงฆ์ที่มีสภาพรกร้าง ท่านจึงคิดพัฒนาให้เป็นสถานปฏิบัติธรรมอันสงบร่มรื่น ชาวบ้านละแวกนั้นเห็นท่านเป็นผู้ปฏิบัติดีปฏิบัติชอบ และเอาจริงเอาจังในการพัฒนาจนสำนักสงฆ์ท่ากระบือกลายเป็นสถานที่ร่มรื่นเหมาะสมแก่การปฏิบัติธรรมเป็นอย่างยิ่ง ต่อมาหลวงพ่อรุ่งได้ขอตราตั้งสำนักสงฆ์ท่ากระบือเพื่อให้กลายเป็นวัด เมื่อได้รับอนุญาตแล้ว ชาวบ้านจึงได้ช่วยกันบริจาคทรัพย์เพื่อสร้างถาวรวัตถุในวัดจนเจริญรุ่งเรืองเป็นลำดับ
สมณศักดิ์

พ.ศ. 2482 เป็นพระครูชั้นประทวนที่ พระครูรุ่ง
พ.ศ. 2489 เป็นพระครูสัญญาบัตรชั้นโทที่ พระครูไพโรจน์มันตาคม
พ.ศ. 2494 เป็นพระครูสัญญาบัตรชั้นเอกในราชทินนามเดิม
พ.ศ. 2499 เป็นพระราชาคณะชั้นสามัญที่ พระไพโรจน์วุฒาจารย์
มรณภาพ

พระไพโรจน์วุฒาจารย์ถึงมรณภาพเมื่อวันที่ 27 กันยายน พ.ศ. 2500 เวลา 01:05 น. สิริอายุ 85 ปี 64 พรรษา ได้รับพระราชทานเพลิงศพเมื่อวันที่ 30 มีนาคม พ.ศ. 2501
วัตถุมงคล

ในยุคแรก ๆ หลวงพ่อรุ่งจะ นำพระที่ได้จากพระเกจิต่างๆที่ท่านพบปะระหว่างเดินธุดงค์มาแจกให้กับญาติโยมภายในวัด และเริ่มสร้างเครื่องรางของขลัง แจกให้กับลูกศิษย์ และด้วยความศักดิ์สิทธิ์ของวัตถุมงคลที่สร้างขึ้น ทำให้เป็นที่ต้องการมากขึ้น หลวงพ่อท่านจึงสร้างพระเหรียญรุ่นต่างๆ ออกมาแจกจ่ายให้กับญาติโยม ท่านได้สร้างวัตถุมงคลเอาไว้หลายชนิด ในวาระและโอกาสต่างๆ รวมทั้งได้ร่วมพิธีพุทธาภิเษกครั้งสำคัญอยู่เสมอ เช่น พิธีวัดราชบพิตรปี ๒๔๘๑ , พิธีพระพุทธชินราชอินโดจีน ณ วัดสุทัศน์ , และพิธี ๒๕ พุทธศตวรรษ เป็นต้น ปัจจุบันวัตถุมงคลของหลวงพ่อรุ่ง ทุกชนิดได้รับความนิยมอย่างแพร่หลาย  ตามรายละเอียดดังต่อไปนี้ วัตถุมงคลของหลวงพ่อรุ่ง วัดท่ากระบือ
วัตถุมงคลของหลวงพ่อรุ่ง วัดท่ากระบือ ที่ได้รับความนิยมอย่างสูง อาทิ
เหรียญหลวงพ่อรุ่ง วัดท่ากระบือ รุ่นแรก พ.ศ.2484
เหรียญหลวงพ่อรุ่ง วัดท่ากระบือ รุ่น2 หลังพระพุทธ พ.ศ. 2488
เหรียญหลวงพ่อรุ่ง วัดท่ากระบือ พิมพ์พัดยศ พ.ศ.2500
เหรียญหลวงพ่อรุ่ง ออกวัดสวนส้ม พ.ศ.2500
ตะกรุดจันทร์เพ็ญ
พุทธศาสนสุภาษิต

สติมโต สทา ภทฺทํ  	 ผู้มีสติ เท่ากับมีสิ่งนำโชคตลอดเวลา
สติมโต สุเว เสยฺโย  คนมีสติ ย่อมดีขึ้นทุกวัน
กิจฺจกโร สิยา น จ มชฺเช  ทุกคนควรทำหน้าที่ของตน และไม่ควรประมาท
วินยํ โส น ชานาติ  คนพาลไม่ยอมรับรู้ระเบียบวินัย
น หิยติ สจฺจปรกฺกโม มุนิ  คนมีความรู้ บากบั่นและจริงจัง ย่อมไม่ตกต่ำ
สพฺเพสํ สหิโต โหติ  คนดีบำเพ็ญประโยชน์แก่คนทั้งปวง
จิตฺตสฺส ทมโถ สาธุ  การฝึกจิต เป็นการดี
ผาตึ กยิรา อวิเหฐยํ ปรํ  ควรทำแต่ความเจริญ ไม่ควรเบียดเบียนกัน
มอเตอร์เวย์เอ็ม 25

มอเตอร์เวย์เอ็ม 25 หรือ มอเตอร์เวย์วงแหวนรอบลอนดอน เป็นมอเตอร์เวย์ระยะทาง 117 ไมล์ (188 กิโลเมตร) ซึ่งมีเส้นทางเป็นวงแหวนล้อมรอบเกรเทอร์ลอนดอนของอังกฤษ ในสหราชอาณาจักร ซึ่งเคยถูกเสนอขึ้นให้เป็นส่วนหนึ่งของแผนการก่อสร้างถนนวงแหวนทั้งสี่รอบลอนดอน เป็นครั้งแรกในคริสต์ศตวรรษ 1960 และมีบางส่วนที่เคยอยู่ในแผนยกเลิกการก่อสร้าง โดยเริ่มก่อสร้างต้นปี พ.ศ. 2513 และแล้วเสร็จในปี พ.ศ. 2529
ถนนสายนี้เป็นหนึ่งในถนนที่มีความคับคั่งมากที่สุดในโครงข่ายมอเตอร์เวย์ของอังกฤษ โดยในปี พ.ศ. 2548 มีการสำรวจการจราจรในชั่วโมงเร่งด่วนบริเวณท่าอากาศยานลอนดอนฮีทโธรว์ พบว่ามียานพาหนะถึง 196,000 คัน และในปี พ.ศ. 2550 มีการสำรวจถนนวงแหวนในด้านตะวันตก ซึ่งเคยมีจำนวนยานพาหนะเฉลี่ยต่อวันถึง 147,000 คัน
ในความจริงแล้ว ถนนวงแหวนรอบกรุงลอนดอนไม่ได้เป็นมอเตอร์เวย์ทั้งหมด ยังมีช่วงสั้น ๆ ที่ไม่ได้เป็นมอเตอร์เวย์ คือ สะพานดาร์ทฟอร์ด (Dartford Crossing) ซึ่งมีฐานะเป็นถนนเอ 282 เป็นสะพานข้ามแม่น้ำเทมส์ นอกจากนี้ มอเตอร์เวย์เอ็ม 25 ยังเป็นถนนวงแหวนรอบนอกที่ยาวที่สุดเป็นอันดับที่สองของยุโรปรองจากถนนวงแหวนรอบเบอร์ลิน ซึ่งมีระยะทาง 122 ไมล์ (196 กิโลเมตร)
ระเบียงภาพ

มอเตอร์เวย์เอ็ม 25 มองจากทางใต้ระหว่างทางแยกต่างระดับที่ 14 และ 15 บริเวณท่าอากาศยานลอนดอนฮีทโธรว์
ทางแยกต่างระดับที่เป็นจุดตัดของเอ็ม 4 กับเอ็ม 25 บริเวณท่าอากาศยานลอนดอนฮีทโธรว์
มอเตอร์เวย์เอ็ม 25 ระหว่างทางแยกต่างระดับที่ 24 และ 25
มอเตอร์เวย์เอ็ม 25 ระหว่างทางแยกต่างระดับที่ 7 และ 6 มีป้ายบอกให้ลดความเร็วเป็น 40 mph (64 km/h) เนื่องจากการจราจรแออัด
รูปี (แก้ความกำกวม)

รูปี (Rupee) อาจหมายถึง
รูปี หน่วยเงินของประเทศอินเดีย
รูปี (เนปาล) หน่วยเงินของประเทศเนปาล
รูปีเป็นหน่วยเงินในวิดีโอเกมเซลด้า โดยมีลักษณะคล้ายก้อนทับทิมมีที่มาจากภาษาอังกฤษว่า รูบี